Veneers Teeth 92130
Veneers Teeth - Near You in 92130
Japanese cosmetic dentistry San Diego CA
metlife dental in Fresh Meadows New York
veneers dental San Diego California
tooth crown pain Lodi Inligtingstuk 2012 - Verklaring - steedsHervormers
Jy is hier: Home Verklarings Inligtingstuk 2012
Daar is nog ‘n groot groep ampsdraers en lidmate wat nie tuis voel binne die nuwe denke wat die NHKA stelselmatig inbring nie.
Die lojaliteit van ouderlinge kan misbruik word om selfs ‘n vreemde leer (beeld van God in die mens) en ‘n leuen (verwysing na ‘n besluit wat nooit geneem is nie) te beskerm.
‘n Beswaarskrif sal nie suksesvol kan wees nie, al is daar onbetwisbare bewyse dat die beswaarskrif korrek is.
Die kerkleiding is in die hande van mense wat die nuwe teologie ondersteun. Die nuwe teologiese rigting verdra alles behalwe mense wat beginselvas wil wees. Inklusiwiteit wat enige eksklusiewe denke uitsluit!
‘n Teenstem sal nie langer binne die Kerk verdra word nie, ten spyte van mooi praatjies oor “eenheid in diversiteit”..
‘n Regsgeding teen die Kommissie van die AKV (die ultra vires aard van 54/69) word gesien as ‘n doodsonde en lidmate wat daarmee besig is, of selfs net die saak ondersteun, is nie welkom in die Kerk nie.
54/69 kon slegs geneem word, indien ‘n sekere soort teologie oorheers.
Die bevrydingsteologie wat op die mens fokus, is die agtergrond van anti-apartheidsbesluite in die verlede in ander kerkgroepe.
Die beswaarskrif het die teologiese en prosedure foute duidelik uitgewys.
Die BAKV het 54/69 gehandhaaf, die besluit staan steeds as besluit van die Kerk.
Die opvolgbesluit stel in ander woorde dieselfde as 54/69 maar is ook erger.
Die BAKV opvolgbesluit is geneem sonder dat korrekte prosedures gevolg is en sonder dat die saak op die agenda was.
Die opvolgbesluit herroep ook enige ondersteuning aan afsonderlikheid in die verlede, die saak van bevrydingsteologie staan soveel sterker in die nuwe besluit.
Hierdie standpuntinname is nie sonder president nie. In 1995 het die eietydse verklaring uitgekom op grond van die vurk in die pad wat toe gesien is. Deur gesprek en beloftes van onderhandel en inspraak, is gemoedere gekalmeer en het die saak doodgeloop. In die tussentyd het dit in 15 jaar nie beter gegaan nie, maar eerder al hoe meer vrysinnig in teologie en liturgie gegroei. Ampsdraers en lidmate wat die vurk in die pad gesien het, kan nie meer verder al hoe erger wydsbeen loop nie. Die vurk is ver in die verlede en die twee paaie loop al hoe verder uitmekaar. Die keuse moet dus nou gemaak word: Watter pad gaan jy bewandel?
die fundamentele van Skrif en belydenis, dit wil sê ons handhaaf die standpunt dat die Bybel die Woord van God is en dat die belydenisskrifte die basiese beginsels van die Bybel verwoord.
‘n Bediening wat die volkskerk as goeie werkbare manier van verkondiging handhaaf.
Goed opgeleide predikante wat akademies sterk staan, wat daarmee saam ‘n geloofbouende opleiding ondergaan en nie vrysinnigheid aangeleer word nie.
Noodgedwonge moet ons akkommodasie in die Nederduitsch Hervormde Kerk van Afrika (NHKA) as laaste uitweg probeer afdwing.
Alle lidmate en ampsdraers wat ongeneë is met die NHKA se koers in teologie, predikante-opleiding, liturgiebewegings, verwerping van alle besluite in die verlede oor afsonderlike volksontwikkeling (verdere bewys van vreemde nuwe teologie in die NHKA) en so meer, word uitgenooi om steedsHervormers te bly.
Gemeentelik word u uitgenooi om u huidige gemeente by wyse van 'n meerderheidstem op 'n gemeentevergadering te laat inorden in die Algemene Ring steedsHervormers (of Algemene Klassis steedsHervormers: Die benaming "klassis" gaan terug onder andere na die Sinode Dordrecht 1618/19 en is so in die Nederlandse Hervormde Kerk gebruik.)
Oor die naam kan ons op die eerste formaliseringsvergadering besluit. Ons eerste kerklike organisasie in Suid-Afrika sedert Jan van Riebeeck 1652, was om te ressorteer onder die Klassis Amsterdam. Sedert 1816 het die benaming "ring" onder Engelse invloed (circuit) in onortodokse gees deel van die Hervormde Kerk geword. Die voorrang van "ring" bo "klassis" lê dus in die Hervormde gebruik sedert die vestiging van die NHKA in Transvaal in 1852 en ná sy eerste Algemene Kerkvergadering in 1853.
Die akkommodasie van hierdie struktuur (gemeentes) binne die NHKA in sinodale verband vorm die grondslag van verdere gespreksvoering met die Kommissie van die NHKA. Ons het ook ons eie webwerf www.steedsHervormers.co.za waar u kan inskakel en registreer sodat u op hoogte van alle besluite en inligting kan bly. Dit sal ons skakel wees waar u kan saamgesels en inligting uitruil. Ons het ook ‘n bakkiesblad waar u aan gesprekke kan deelneem en selfs gesprekke kan begin.
Lidmate in 'n gemeente wat dissosieer met die nuwe rigting van die NHKA kan óf na 'n naby of ander steedsHervormde gemeente vervoeg. Indien daar geen sodanige steedsHervormde gemeente bereikbaar ís nie, ís daar reeds lidmate wat Sondae in huise byeenkom. Dergelike huisgemeentes kan mettertyd groei tot nuwe gemeentes. Die Kommissie van die AKV is reeds uitgenooi om met die komitee in gesprek te tree oor die sake wat ons as van belang ag. Daar is baie sake wat in onderhandelings uitgepluis sal word en sekere sake wat eers onderling vasgestel moet word.
steedsHervormde gemeentes sal DV op die eerste Algemene formaliseringsvergadering, 31 Mei tot 2 Junie 2012 besluit watter segmente van die gemeentelike heffing aan die Kerkkantoor oorbetaal sal word en watter segmente in die groepering steedsHervormers se rekening gestort sal word. Vir lidmate wat reeds dankoffer in die rekening van die steedsHervormers wil stort, gee ons die rekeningnommer:
ENB Pretoria Noord (FNB) South Africa
Tjekrekening Tak kode 251 045
Rekno: 62 338 268 776
Indien ons geen akkommodasie in die NHKA ontvang nie, sal die heffing natuurlik in totaliteit by genoemde rekening inbetaal word, sodra ons besluit het op ‘n beginsel vir heffings, asook die bedrag wat nodig sal wees vir gemeenskaplike sake. Op bogenoemde eerste Algemene formaliseringsvergadering is lidmate en ampsdraers welkom. Daarná sal afvaardiging (bv predikant, een ouderling of waar predikant ontbreek, twee ouderlinge en een diaken) kerkordelik gereël word.
Gemeentes wat ingeorden word in die voorgestelde struktuur, maar wat 'n leraar het en/of ook ander ampsdraers wat met die nuwe (rigting) opsie van die NHKA wil saamgaan, kan steeds in die gemeente geakkommodeer word met onderwerping aan die verwagtings en besluite van die steedsHervormde gemeente en gewetensbinding.
Die gemeentes van steedsHervormers sal met die oog op beroepwerksaamhede kandidate keur. Die teologiese opleiding van toekomstige predikante sal nie aan die geafrikaniseerde Fakulteit Teologie Pretoria geskied nie. Onderhandelinge is reeds in plek met meer as een instansie wat die moontlikheid van onder andere afstandsonderrig insluit, deur een van die oudste en suiwerste teologiese fakulteite in Europa waar die Afrikaanse taal 'n aanwins is en gewaarborg is.
Daar is steeds baie lidmate wat oningelig is omdat predikante en ander ampsdraers nie die inligting versprei nie, menigmaal met die verskoning “Ons wil net kerk wees en die Here dien.” Ons wil net kerk wees, maar om die Here te dien, is nie vir ons vanselfsprekend binne die nuwe teologiese rigting wat die Kerk ingeneem het nie. Om kerk te kan wees, is ons oortuig dat ons sekere beginselsake moet handhaaf en nie vrede ter wille van vrede handhaaf nie. Vrede is nie ‘n beginsel nie, dit is die resultaat van God se welbehae in mense. Ons glo nie dat die nuwe vrysinnige teologie God behaag nie. Kom luister gerus na ons en besluit dan vir uself. Inligtingsvergaderings vind plaas in nege streke op 28 Januarie en 4 Februarie 2012.
Ons voel nie tuis binne die nuwe teologiese rigting wat stelselmatig in die NHKA ingevoer word nie, dit is volgens ons nie Reformatories nie.
Ons staan by die Bybel en verstaan die Bybel as die Woord van God.
Ons staan by die waarhede wat ons as fundamentele waarhede sien, wat insluit die Skrif alleen, genade alleen, geloof alleen en Christus alleen.
Ons gaan nou onderhandel met die Kommissie van die AKV oor akkommodasie binne die NHKA.
Ons verstaan onsself as die voortsetting van die teologiese tradisie van die NHKA. In teenstelling daarmee staan die nuwe teologiese rigting, en ons voel tuis by nóg die liberale teologie met sy humanisme, nóg die bevrydingsteologie met sy inklusiwiteit ten koste van eie identiteit.
Ons hou inligtingsbyeenkomste in nege streke op 28 Januarie en 4 Februarie 2012. Ons sal positief reageer op uitnodigings.
Ons formaliseer ons eensgesindheid tydens ‘n vergadering wat Dv strek vanaf 31 Mei 2012 tot 2 Junie 2012.
Volksrus en omliggend